

Reģ. Nr.40008000615, Elvīras iela 19 k-2, Rīga, LV-1083, Latvija, tālrunis 67470444, e-pasts: lns@lns.lv, www.lns.lv

Biedrības „LATVIJAS NEDZIRDĪGO SAVIENĪBA”

**V A L D E S**

**L Ē M U M S Nr.6 - 7**

Rīgā

2020.gada 17.septembrī

**Par naudas balvu SIA “LNS Rehabilitācijas centrs” valdes loceklei**

**Klausījās:** Biedrības „Latvijas Nedzirdīgo savienība” (LNS) valdes priekšsēdētāja – prezidente Sandra Gerenovska informē, ka no SIA „LNS Rehabilitācijas centrs” 14.09.2020. saņemta vēstule Nr.1-9/53, kurā informēts, ka kapitālsabiedrības valdes loceklei Lilitai Janševskai 2020.gada 29.augustā apritēja 60 gadi. Pamatojoties uz Valsts un pašvaldību institūciju amatpersonu un darbinieku atlīdzības likuma 3.panta ceturtās daļas 5.punktu un ieguldījumu LNS kapitālsabiedrības darbā, SIA „LNS Rehabilitācijas centrs” lūdz atļauju izmaksāt kapitālsabiedrības valdes loceklei L.Janševskai naudas balvu vienas minimālās algas apmērā.

 L.Janševskas darba līguma 2.6.6.apakšpunktā noteikts, ka Darba devējs ar Dalībnieka rakstveida piekrišanu/apstiprinājumu papildus Darba likumā noteiktajam var piešķirt Darbiniekam Valsts un pašvaldību institūciju amatpersonu un darbinieku atlīdzības likumā un uz tā pamata izdotajos Ministru kabineta noteikumos paredzētos pabalstus, piemaksas, prēmijas un papildatvaļinājumus atbilstoši minēto normatīvo aktu redakcijai, kas ir spēkā to piešķiršanas brīdī.

 Valsts un pašvaldību institūciju amatpersonu un darbinieku atlīdzības likuma 3.panta ceturtās daļas 5.punkts nosaka, ka piešķirto finanšu līdzekļu ietvaros var paredzēt naudas balvu, kas kalendāra gada ietvaros nepārsniedz darbiniekam noteiktās mēnešalgas apmēru, sakarā ar darbiniekam vai valsts vai pašvaldības institūcijai svarīgu sasniegumu (notikumu), ņemot vērā darbinieka ieguldījumu attiecīgās institūcijas mērķu sasniegšanā.

LNS VALDE

**N O L Ē M A**: **Atļaut** SIA „LNS Rehabilitācijas centrs”izmaksāt naudas balvu
valstī noteiktās minimālās algas apmērā (pirms nodokļu nomaksas)
SIA “LNS Rehabilitācijas centrs” valdes locekleiLititai Jančevskai 60 gadu jubilejā.

*(Lēmums pieņemts balsojot: „Par” – nobalso 7 LNS valdes locekļi (Sandra Gerenovska, Inese Immure, Brigita Lazda, Māra Lasmane, Gundega Paņko Ainārs Osmanis un Zigmārs Ungurs), „Pret” – nav.*

Vienīgā dalībnieka

LNS valdes priekšsēdētāja vietniece – viceprezidente B.Lazda